આ બધી બાબતોનો અત્યંત સંતોષ છે. બ્લોગીંગ નવું નવું શરુ કર્યું ત્યારે ગુજરાતી ભાષાના પ્રચારનો અને શુદ્ધ ભાષા માટેની તાલાવેલી જાગે તે માટેનો ધખારો મારા મનમાં હતો. આજેય છે. ગુજરાતી ભાષાનો પ્રસાર વીદેશોમાં વસતાં ગુજ. કુટુંબોમાં નેટ દ્વારા થવાની વધુમાં વધુ શક્યતાઓ છે તેથી નેટ પરના લખનારાઓ શક્ય તેટલી વધુ શુદ્ધ ગુજરાતીમાં લખે તે ખુબ જ જરુરી છે. એમ થશે તો જ તેમનાં બાળકો–કીશોરો એને અનુસરશે.